यह योजना वैयक्तिक लाभार्थियों के लिए है और इसका कार्यान्वयन एससीए के माध्यम से किया जाता है| सावधि ऋण के तहत 20.00 लाख रु0 तक की परियोजनाओं पर वित्त पोषण के लिए विचार किया जाता है| एनएमडीएफसी परियोजना लागत का 90% तक ऋण उपलब्ध करवाती है, जिसमें अधिकतम राशि 18 लाख रु0 तक है| शेष राशि एससीए और लाभार्थी द्वारा दी जाती है| तथापि, लाभार्थी को परियोजना लागत का न्यूनतम 5% देना होता है| लाभार्थी से लिया जाने वाला ब्याज घटती शेष प्रणाली पर 6% है| 6.00 लाख रु0 तक की उच्च आय वर्ग हेतु पुरुषों के लिए ब्याज दर 8% और महिलाओं के लिए 6% है|